Köögiviljasordid profikasvatajatele
Hooajal 2019 nägime Baltic Agro põllupäeval Saaremaal juba meile tuntud sorte kui ka uusi ja huvitavaid, mida tasuks Eestimaa kliimas kasvatada!
Väga hästi näitas ennast põllul Rautsi talu pererahva lemmik: porgand Jerada (kasvuperiood 90 päeva), millel olid ilusad ja sihvakad juurviljad. Need olid juba koristatud enne meie põllule jõudmist.
Porgand Jerada turustatakse värskena, ilma pikema hoiustamiseta. Porgand oli kõigis hästi varustatud kauplustes müügis alates juulist.
Porganditest tekitas kõigis elevust uus HM Clause sort Merecurio (kasvuperiood 110-115 päeva).
Mercurio eristus teistest porganditest oma ühtlikkuse poolest. Juurviljad olid juba kuu aega varem väga ilusa välimusega ja see ei muutunud ka kasvuperioodi lõpus! Soovitame seda sorti kindlasti järgmine aasta ka Teistel kasvatada!
Lisaks nägi põllul ka veel värvilisi porgandeid, mis säilitavad oma atraktiivse värvuse ka veel pärast töötlemist. Sortidest oli meil seal kasvamas Yellowstone (kollane porgand), Purple Sun (lilla porgand).
Põldudel kasvasid ka erinevad peedid Sakata sordivalikust
- Kestrel (kasvuperiood 114 päeva)
- Red Hawk (kasvuperiood 75-80 päeva),
- Golden Eye (kollane peet),
- Chioggia (kirju peet, seest lillade ringidega).
Kestrel ja Red Hawk meeldivad tootjatele ühtlase punase värvuse ja kõrge suhkrusisalduse tõttu.
Golden Eye ja Chioggia rikastavad valikut huvitava välimuse ja maitsega.
Rautsi talu kasvuhoonetes katsetati 2019.aastal mitut uut sorti tomateid.
- Kollane kirsstomat Goldwin (vili 16-22 g),
- punane kirsstomat Genio (vili 18-20 g) ja
- lihatomat Celesteen (vili 170-200 g).
Need sordid on aretanud HM Clause.
Väga meeldis pererahvale ja ka külalistele kollane kirsstomat Goldwin ja lihatomat Celesteen. Nad olid hea pehme koorega ja väga maitsvad.
Genio maitse oli väga hea, kuid tal oli päris tugev koor, mis annab väga hea transpordi kindluse!